Kung meron mang mga pagbabago o kataliwasan sa pagitan ng mga bersyong 
English/Chinese at Tagalog nitong dokumento, ang English/Chinese na bersyon pa rin 
ang siyang mananaig. 


Mga Pangkalahatang Saligan (Bahagi I, Seksiyon 2) ng Kodigo ng Kasanayan sa 
Pagbabangko 


1. Mga Pangkalahatang Saligan 
1.1 Pantay at Patas na Pagtrato sa mga Mamimili 


Dapat tratuhin ng mga institusyon ang lahat ng mga mamimili nang pantay, tapat at patas sa 
lahat ng mga yugto ng kanilang relasyon sa mga institusyon. Ang patas na pagtrato sa mga 
mamimili ay dapat mahalagang bahagi ng mabuting pamamahala at kultura ng korporasyon 
ng lahat ng mga institusyon at kanilang mga pinahihintulutang ahente. Dapat may espesyal 
na atensiyon ang nakatuon sa mga pangangailangan ng mga mahihinang grupo. 


1.2 Pagsisiwalat at Pagiging Malinaw 


Dapat ilatag at ipaliwanag ng malinaw ng mga institusyon at kanilang mga 
pinahihintulutang ahente ang mga importanteng katangian, maaaring peligro at kondisyon ng 
mga produkto, bayarin, komisyon o karampatang singil, at ipaalam ang mga detalyeng 
ito sa mga mamimili. Ang mga karagdagang pagsisiwalat, kasama ang mga angkop na 
babala, ay dapat buuin upang magbigay ng tamang impormasyon na akma sa mga uri 
at maaaring panganib ng mga produkto at serbisyo. Dapat din silang magbigay ng 
impormasyon sa mga salungatan ng interes na kaugnay ng paggamit ng mga institusyon ng 
kanilang mga pinahihintulutang ahente kung saan ibinebenta ang anumang produkto. Dapat 
na ibigay ang angkop na impormasyon sa lahat ng mga yugto ng relasyon sa 
mamimili. Lahat ng pinansiyal na promosyonal na materyal ay dapat tumpak, tapat, 
mauunawaan at hindi mapanlinlang. Ang mga istandard na kasanayan sa pagsisiwalat bago 
ang kontrata ay dapat iangkop kung saan mailalapat at maaari upang pahintulutan ang 
paghahambing ng mga produkto at serbisyo na may parehong kalikasan. Kapag ibinigay 
ang payo, ang payo ay dapat walang pansariling hangarin at dapat na batay sa profile ng 
mamimili na isinaalang- alang ang pagiging kumplikado ng produkto, ang mga maaaring 
panganib pati na ang mga layuning pampinansiyal, kaalaman, kakayahan at karanasan ng 
mamimili. Dapat ipabatid ng mga institusyon sa mga mamimili na mahalaga na ibigay sa 
mga institusyon ang nararapat, tumpak at maibibigay na impormasyon. 


1.3. Edukasyon at Kamalayang Pinansyal 


Dahil ang mga mamimili ay may mga pananagutan sa pagpapahusay ng kaalamang 
pinansyal, dapat na masanib-puwersa ang mga institusyon sa pamahalaan, lupong 


namamahala at mga iba pang stakeholder upang itaguyod ang edukasyon at kamalayang 
pinansyal at tumulong sa mga mamimili na bumuo ng angkop na kaalaman, kasanayan at 
kumpiyansa upang maunawaan ang mga maaaring panganib, kasama na ang mga pinansiyal 
na panganib at oportunidad, gumawa ng mga mahusay na desisyon, kaalaman kung saan 
pupunta para sa tulong, at paggawa ng epektibong aksiyon upang mapabuti ang kanilang 
sariling sitwasyong pinansiyal. Ang probisyon ng malawakang edukasyon at 
impormasyong pinansiyal upang palalimin ang pinansiyal na kaalaman at kakayahan ng 
mamimili ay dapat na itaguyod lalo na sa mga mahihinang grupo. Malinaw na 
impormasyon ukol sa proteksiyon ng mamimili, mga karapatan at pananagutan ay dapat na 
madaling makuha ng mga mamimili. 


1.4. Responsableng Pamamalakad ng mga Institusyon at Pinahihintulutang Ahente 


Ang mga institusyon at kanilang pinahihintulutang ahente ay dapat may layunin na 
makipagtulungan upang protektahan ang mga mamimili at maging responsable para sa 
pagpapatibay ng pinansiyal na proteksiyon ng mamimili. Ang mga institusyon ay dapat 
responsable at managot sa aksiyon ng kanilang mga pinahihintulutang ahente at mga 
tagapagkaloob ng serbisyo na ikatlong partido. Depende sa uri ng transaksiyon at base sa 
paunang impormasyon na ibinibigay ng mga mamimili, dapat suriin ng mga 
institusyon “ang kakayahan at pangangailangang pinansyal ng kanilang mga mamimili 
bago sila alukin ng produkto, payo o serbisyo. Ang kawani (lalo na ang mga direktang 
nakikihalubilo sa mga mamimili) ay dapat na may wastong kasanayan at kuwalipikado. 
Ang mga institusyon at kanilang mga pinahihintulutang ahente ay dapat magsikap na 
iwasan ang mga salungatan ng interes. Kapag hindi ito maiiwasan, dapat nilang matiyak na 
may wastong pagsisiwalat, may mga panloob na mekanismo upang pangasiwaan ang mga 
salungatan, o tanggihan na ibigay ang produkto, payo o serbisyo. Ang istruktura ng 
pagsasauli ng bayad para sa kawani ng mga institusyon, at kung saan angkop, ang 
kanilang mga pinahihintulutang ahente ay (dapat nakaplano na maghimok ng 
responsableng gawi sa negosyo, patas na pagtrato ng mga mamimili at upang maiwasan 
ang mga salungatan ng interes. 


1.5. Proteksiyon ng mga Ari-arian ng Mamimili laban sa Panloloko at Maling 
Paggamit 


Dapat ang mga institusyon ay may nararapat na impormasyon, mga mekanismo ng 
pagkontrol at proteksiyon upang protektahan ang mga deposito, ipon at ibang iba pang 
pinansiyal na ari-arian ng mga mamimili at may mataas na antas ng katiyakan, kasama na 
ang laban sa panloloko, paglustay at iba pang maling paggamit. 


1.6. Proteksiyon ng Datos at Pagkapribado ng Mamimili 


Dapat ang mga institusyon ay may mga angkop na mekanismo ng kontrol at proteksiyon 
upang protektahan ang pinansiyal at personal na impormasyon ng mga mamimili. Ang mga 
mekanismong ito ay dapat sumunod sa lahat ng mailalapat na batas at lalu na ay dapat 
bigyang kahulugan ang mga layunin kung saan ang datos ay maaaring kolektahin, iproseso, 
hawakan, gamitin at isiwalat. Ang mga mekanismo ay dapat ding kumilala ng mga 

karapatan ng mga mamimili na malaman ang pagbabahagi ng datos, pagkuha ng datos at 
mabilis na pagwawasto at/o pagbubura ng di-tumpak, o di legal na kinolekta o 
ipinorosesong datos. 


1.7. Pangangasiwa at Pagwawasto ng mga Reklamo 


Ang mga institusyon at, kung saan angkop, ang kanilang mga pinahihintulutang ahente ay 
dapat magbigay sa mga mamimili ng mga makatwirang paraan upang magsumite ng mga 
paghahabol, magreklamo at maghanap ng pagwawasto na maaakses, patas, mananagot, 
napapanahon at mabisa. Ang mga paraan na ito ay hindi dapat nagpapataw ng di- 
makatwirang gastos, pagkaantala o pabigat sa mga mamimili. 


1.8. Kompetisyon 


Dapat pahintulutan ng mga institusyon ang mga mamimili na humanap, magkumpara at, 
kung saan angkop, magpalit ng mga produkto at institusyon ng madali at may makatwiran 
at isinawalat na gastos. 


